ΚΑΝΟΝΙΣΜΟΣ (ΕΚ) αριθ. 1405/97 ΤΗΣ ΕΠΙΤΡΟΠΗΣ της 22ας Ιουλίου 1997 σχετικά με τις λεπτομέρειες εφαρμογής του κανονισμού (ΕΚ) αριθ. 3066/95 του Συμβουλίου για τη διαχείριση μιας ποσόστωσης παρασκευασμάτων των τύπων που χρησιμοποιούνται για τις ζωοτροφές που υπάγονται στους κωδικούς ΣΟ 2309 90 31 και 2309 90 41 καταγωγής Βουλγαρίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, που θεσπίζει ορισμένες παραχωρήσεις υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και προβλέπει μια αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται από τις ευρωπαϊκές συμφωνίες για να ληφθεί υπόψη η συμφωνία για τη γεωργία η οποία συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), όπως τροποποιήθηκε τελευταία από τον κανονισμό (ΕΚ) αριθ. 2490/96 (2), και ιδίως το άρθρο 8,

Εκτιμώντας:

ότι ο κανονισμός (ΕΚ) αριθ. 3066/95 προέβλεπε, σε σχέση με την ευρωπαϊκή συμφωνία που συνήφθη με τη Βουλγαρία (3), το άνοιγμα μιας κοινοτικής δασμολογικής ποσόστωσης για τα παρασκευάσματα των τύπων που χρησιμοποιούνται για τις ζωοτροφές που υπάγονται στους κωδικούς ΣΟ 2309 90 31 και 2309 90 41, καταγωγής Βουλγαρίας, για το έτος 1997 7 ότι ο κανονισμός αυτός έχει τροποποιηθεί με ημερομηνία ισχύος από 1η Ιουλίου 1997, ιδίως όσον αφορά την ποσότητα της ποσόστωσης και τη διάρκεια εφαρμογής της 7 ότι είναι, επομένως, σκόπιμο, να προβλεφθούν οι αναγκαίες τροποποιήσεις όσον αφορά τις λεπτομέρειες διαχείρισης της εν λόγω ποσόστωσης, οι οποίες είχαν εγκριθεί προηγουμένως 7

ότι ο τελωνειακός δασμός που εφαρμόζεται στις εισαγωγές στο πλαίσιο αυτής της ποσόστωσης καθορίστηκε στο 20 % του δασμού που προβλέπεται στο ΚΔ 7

ότι ο τρόπος διαχείρισης της ποσόστωσης απαιτεί στενή συνεργασία μεταξύ των κρατών μελών και της Επιτροπής, η οποία πρέπει κυρίως να μπορεί να παρακολουθεί την κατάσταση της εξάντλησης της δασμολογικής ποσόστωσης και να ενημερώνει σχετικά τα κράτη μέλη 7

ότι πρέπει να προβλεφθεί ότι τα πιστοποιητικά που αφορούν την εισαγωγή των εν λόγω προϊόντων στο πλαίσιο της εν λόγω ποσόστωσης, εκδίδονται μετά από μια προθεσμία για την εξέτασή τους και με, ενδεχομένως, καθορισμό ενός ενιαίου ποσοστού μείωσης των αιτούμενων ποσοτήτων 7

ότι πρέπει, ιδίως, να εξασφαλίζεται η βουλγαρική καταγωγή των προϊόντων, να προβλεφθούν τα στοιχεία που πρέπει να περιλαμβάνονται στις αιτήσεις και τα πιστοποιητικά 7

ότι, για να εξασφαλιστεί η αποτελεσματική διαχείριση του προβλεπόμενου καθεστώτος, πρέπει να προβλεφθεί ότι η εγγύηση που αφορά τα πιστοποιητικά εισαγωγής στο πλαίσιο του εν λόγω καθεστώτος θα καθοριστεί σε 25 Ecu ανά τόνο 7

ότι ο κανονισμός (ΕΚ) αριθ. 85/97 της Επιτροπής (4), όπως τροποποιήθηκε από τον κανονισμό (ΕΚ) αριθ. 1108/97 (5), έχει καθορίσει τις λεπτομέρειες εφαρμογής για τη διαχείριση της εν λόγω ποσόστωσης 7 ότι, ως συνέπεια της τροποποίησης του κανονισμού (ΕΚ) αριθ. 3066/95, χρειάζεται να καταργηθεί και να αντικατασταθεί από τον παρόντα κανονισμό 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα προϊόντα που υπάγονται στους κωδικούς ΣΟ 2309 90 31 και 2309 90 41, καταγωγής Βουλγαρίας, και τυγχάνουν, από την 1η Ιουλίου 1997 μεταχείρισης κατά την εισαγωγή, με μειωμένο δασμό, δυνάμει του κανονισμού (ΕΟΚ) αριθ. 3066/95, μπορούν να εισαχθούν στην Κοινότητα σύμφωνα με τις διατάξεις του παρόντος κανονισμού.

Το ποσοστό του εφαρμοστέου δασμού καθώς και οι ποσότητες που μπορούν να εισαχθούν ετησίως αναφέρονται στο παράρτημα.

Άρθρο 2

Για να δύνανται να επωφελούνται των όρων κατά την εισαγωγή που προβλέπονται στον παρόντα κανονισμό, τα προϊόντα πρέπει να συνοδεύονται, κατά τη στιγμή της θέσης τους σε ελεύθερη κυκλοφορία, από την απόδειξη καταγωγής η οποία συνίσταται είτε σε ένα πιστοποιητικό με EUR 1, είτε σε μία δήλωση επί τιμολογίου, που εκδίδεται ή συντάσσεται από τις αρμόδιες αρχές της Βουλγαρίας.

Άρθρο 3

1. Οι αιτήσεις πιστοποιητικού εισαγωγής κατατίθενται στις αρμόδιες αρχές των κρατών μελών την πρώτη εργάσιμη ημέρα κάθε εβδομάδας έως τις 13.00, ώρα Βρυξελλών. Οι αιτήσεις πιστοποιητικού πρέπει να αφορούν ποσότητα ίση ή μεγαλύτερη από πέντε τόνους βάρους του προϊόντος και δεν δύναται να υπερβαίνουν την ποσότητα των 500 τόνων.

2. Τα κράτη μέλη διαβιβάζουν τις αιτήσεις πιστοποιητικού εισαγωγής στην Επιτροπή με τέλεξ ή φαξ, το αργότερο στις 18.00, ώρα Βρυξελλών, την ημέρα υποβολής τους.

3. Το αργότερο μέχρι την Παρασκευή που έπεται της ημέρας της υποβολής των αιτήσεων, η Επιτροπή αναφέρει με τέλεξ ή φαξ στα κράτη μέλη το κατά πόσο δόθηκε συνέχεια στις αιτήσεις πιστοποιητικών.

4. Αμέσως μετά τη λήψη της ανακοίνωσης της Επιτροπής, τα κράτη μέλη εκδίδουν τα πιστοποιητικά εισαγωγής. Η διάρκεια ισχύος του πιστοποιητικού υπολογίζεται από την ημέρα έκδοσής του.

5. Η ποσότητα που τίθεται σε ελεύθερη κυκλοφορία δεν δύναται να υπερβαίνει αυτήν που αναφέρεται στα τετραγωνίδια 17 και 18 του πιστοποιητικού εισαγωγής. Για το σκοπό αυτό, αναγράφεται στο τετραγωνίδιο 19 του εν λόγω πιστοποιητικού ο αριθμός «0».

Άρθρο 4

Η αίτηση πιστοποιητικού εισαγωγής και το πιστοποιητικό περιλαμβάνουν:

α) στο τετραγωνίδιο 8, τη μνεία «Βουλγαρία» 7 το πιστοποιητικό συνεπάγεται την υποχρέωση εισαγωγής από αυτή τη χώρα 7

β) στο τετραγωνίδιο 24, μία από τις ακόλουθες μνείες:

- Derecho de aduana reducido un 80 % [Anexo del Reglamento (CE) n° 1405/97]

- Nedsζttelse af toldsats med 80 % (Bilag i forordning (EF) nr. 1405/97)

- Ermδίigung des Zolls um 80 % [Anhang der Verordnung (EG) Nr. 1405/97]

- Τελωνειακός δασμός μειωμένος κατά 80 % [Παράρτημα του κανονισμού (ΕΚ) αριθ. 1405/97]

- 80 % customs duty reduction (Annex of Regulation (EC) No 1405/97)

- Droit de douane rιduit de 80 % [Annexe du rθglement (CE) n° 1405/97]

- Dazio doganale all'importazione ridotto dell'80 % [Allegato del regolamento (CE) n. 1405/97]

- Met 80 % verlaagd douanerecht (bijlage bij Verordening (EG) nr. 1405/97)

- Direito aduaneiro reduzido de 80 % [Anexo do Regulamento (CE) nΊ 1405/97]

- Tulli on alennettu 80 prosentilla [liite asetuksen (EY) N:o 1405/97]

- Nedsδttning av tullsats med 80 % [Bilagan till fφrordning (EG) nr 1405/97].

Άρθρο 5

Το ποσοστό εγγύησης που αφορά τα πιστοποιητικά εισαγωγής που προβλέπονται από τον παρόντα κανονισμό είναι 25 Ecu ανά τόνο.

Άρθρο 6

Καταργείται ο κανονισμός (ΕΚ) αριθ. 85/97.

Άρθρο 7

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Ιουλίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 328 της 30. 12. 1995, σ. 31.

(2) ΕΕ αριθ. L 338 της 28. 12. 1996, σ. 13.

(3) ΕΕ αριθ. L 358 της 31. 12. 1994, σ. 3.

(4) ΕΕ αριθ. L 17 της 21. 1. 1997, σ. 9.

(5) ΕΕ αριθ. L 162 της 19. 6. 1997, σ. 10.

ΠΑΡΑΡΤΗΜΑ

Οι ακόλουθες ετήσιες ποσότητες που δύνανται να εισαχθούν από τη Βουλγαρία υπαγόμενες στους κωδικούς ΣΟ που αναφέρονται στο παρόν παράρτημα, αποτελούν αντικείμενο μείωσης των δασμών κατά την εισαγωγή στο 20 % του εν ισχύι δασμού του μάλλον ευνοουμένου κράτους

>ΘΕΣΗ ΠΗΝΑΚΑ>